**Resolució de xx de juliol de 2022, de la directora general de Personal Docent, per la qual es convoca l'acte per a l'adjudicació de llocs de treball amb caràcter temporal en la Inspecció d'Educació en l'àmbit de la Generalitat Valenciana als inspectors i inspectores, sense destinació definitiva; seguidament, es convoca als inspectors i inspectores, segons la llista ordenada que s'ha generat després del procés selectiu convocat per l'Ordre 1/2020, i finalment es convoca les persones participants en el procés** **d’incorporació a borsa convocat per** **Resolució d’1 d’octubre de 2021.**

El Decret 80/2017, de 23 de juny, del Consell, regula l'actuació, el funcionament i l'organització de la Inspecció d'Educació en la Comunitat Valenciana. En el capítol III d’aquest es regulen els aspectes bàsics relacionats amb l'accés al cos d'inspectors d'Educació i la provisió de llocs de treball. En aquest marc, a l'empara del Reial decret 276/2007, s'estableix que, mitjançant una convocatòria pública de promoció interna dels cossos docents, la conselleria competent en matèria d'Educació establirà les bases, el nombre de places convocades, les dates de realització de les proves i la regulació de la fase de pràctiques per a l'accés al cos d'inspectors d'Educació.

En aplicació de l'article 27 del Decret 80/2017, que regula la provisió de llocs de treball amb caràcter temporal, una vegada finalitzat el procediment selectiu convocat per l'Ordre 1/2020, de 7 de gener, de la Conselleria d'Educació, Cultura i Esport (DOGV núm. 8718, de 16 de gener) resulta necessària la convocatòria de l'acte d'adjudicació de llocs de treball en la Inspecció d'Educació en l'àmbit de la Comunitat Valenciana, la provisió dels quals s'ofereix, en primer lloc, a les persones seleccionades en el procediment selectiu que seran nomenades funcionàries i funcionaris del cos d’inspectors d’Educació i, en segon lloc, a aquelles persones que formen part de la llista d'aspirants a inspectores i inspectors accidentals resultant del procediment selectiu convocat per l'Ordre 1/2020, perquè puguen ocupar, amb caràcter temporal, un lloc de treball en la Inspecció d'Educació.

Per tant, aquesta Direcció General, fent ús de les funcions que li atribueix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV núm. 8959, de 24.11.2020), resol:

1.- Cesar en data 31 de agost de 2022 els inspectors i les inspectores que tenen un nomenament provisional d’acord amb les resolucions de convocatòria dels actes de provisió temporal de llocs de treball del cos d'inspectors d'Educació.

2.- Convocar procediments de provisió de llocs de treball en la Inspecció d'Educació. Els llocs adjudicats tindran caràcter temporal, se’n prendrà possessió l’1 de setembre de 2022 i el nomenament finalitzarà el 31 d’agost de 2023, o en el moment de la incorporació de la persona titular del lloc, en el cas dels llocs afectats.

3.- Es convoca les persones seleccionades en el procediment d'accés al cos d’inspectors d’Educació regulat per l'Ordre 1/2020 (DOGV núm. 8718, de 16 de gener) que es relacionen en el llistat ordenat que figura com a annex I d’aquesta resolució. L'acte d'adjudicació se celebrarà en la sala d'actes de la Conselleria d'Educació, Cultura i Esport, situada en l'Avinguda de Campanar, 32 de València, el dia XX de juliol de 2021 a les 11:00 hores.

La participació en aquest acte és obligatòria i no delegable. Les persones convocades s’han de presentar degudament acreditades.

4.- Es convoca les persones que, havent participat en el procediment selectiu d'accés al cos d’inspectors d’Educació regulat per l'Ordre 1/2020, compleixen les condicions establides en l'article 14 de l'Ordre 1/2020 per a formar part de la llista per a l’ocupació temporal de llocs corresponents al cos d'inspectors d'Educació (annex II,a). L'acte se celebrarà en la sala d'actes de la Conselleria d'Educació, Cultura i Esport, situada en l'Avinguda de Campanar, 32 de València, el dia XX de juliol de 2021 a les 11:00 hores.

La participació en aquest acte no és delegable i les persones convocades s’han de presentar degudament acreditades.

5.- Es convoca les persones, que havent participat en el procedimient **d’incorporació a borsa convocat per la Resolució d’1 d’octubre de 2021, van superar el procés i figuren incorporades a la borsa (annex II,b).** L'acte se celebrarà en la sala d'actes de la Conselleria d'Educació, Cultura i Esport, situada en l'Avinguda de Campanar, 32 de València, el dia XX de juliol de 2021 a les 11:00 hores.

La participació en aquest acte no és delegable i les persones convocades s’han de presentar degudament acreditades.

6.- Llocs oferits i tipologia

Direcció Territorial de València: XX llocs vacants i X llocs afectats.

Direcció Territorial de Castelló: X llocs vacants~~.~~

Direcció Territorial d’Alacant: XX llocs vacants i X llocs afectats.

La relació dels llocs vacants i afectats que s'ofereixen és la que apareix en l'annex III.

7.- Definició de lloc vacant

A l'efecte de l'adjudicació convocada per aquesta resolució, s'entén per lloc vacant aquell que no té assignada una inspectora o inspector de carrera amb destinació definitiva com a titular del lloc. S'inclouen com a llocs vacants els llocs reservats per a les persones caps territorials d'inspecció. En el cas de produir-se el cessament d'algun cap territorial, la persona adjudicada mitjançant aquest procediment que resulte afectada serà traslladada d'ofici per la Direcció General de Personal Docent al lloc afectat i correspondrà a la persona que siga nomenada com a inspectora o inspector cap territorial.

8.- Definició de lloc afectat

A excepció dels llocs de les persones caps d'Inspecció Territorial incloses en l'apartat 6, a l'efecte de l'adjudicació convocada per aquesta resolució es consideraran com a llocs afectats aquells llocs reservats dels inspectors o les inspectores que ocupen altres llocs i el nomenament dels quals supose reserva de la seua destinació definitiva.

9.- Procediment d'adjudicació per a les persones que han sigut seleccionades en el procediment d'accés al cos d'inspectors d’Educació convocat per l'Ordre 1/2020

1. L'ordre d'elecció de llocs de treball serà el de la llista de persones que figura en l'annex I.
2. Les persones incloses en l'annex I només podran ocupar els llocs considerats com a vacants en l'annex III.
3. La no presentació a l'acte d'adjudicació suposarà l'assignació d'ofici d'una vacant no adjudicada després que finalitze aquest acte. L'adjudicació d'ofici es realitzarà assignant a les persones no assistents, segons l'ordre en què figuren en la llista de l'annex I, la primera vacant no adjudicada segons l'ordre en el qual aquestes figuren en l'annex III.

10.- Procediment d'adjudicació per a les persones que compleixen les condicions establides en l'article 14 de l'Ordre 1/2020 per a formar part de la llista d'adjudicació de l'annex II,a) i II,b)

1. L'ordre d'elecció de llocs de treball temporal en la Inspecció d'Educació serà el de la llista de persones que figura en l'annex II,a) i II,b).
2. Les persones que formen part de la llista per a l’ocupació temporal de llocs corresponents al cos d'inspectors d'Educació podran ocupar els llocs vacants que, després de l'adjudicació realitzada a les persones que han sigut seleccionades en el procediment d'accés al cos d'inspectors d’Educació convocat per l'Ordre 1/2020, i d'acord amb l'apartat sisé d’aquesta resolució, queden sense adjudicar. Aquestes persones podran ocupar també els llocs afectats de qualsevol de les tres direccions territorials.
3. Les persones que formen part de la llista per a l’ocupació temporal de llocs corresponents al cos d'inspectors d'Educació podran exercir el seu dret a sol·licitar un lloc, o bé abstindre's en el seu torn d'elecció. En el cas d'abstindre's, romandran en el lloc que els correspon en la llista d'aspirants a inspectores i inspectors accidentals, fins a la seguent l’adjudicació d’inici de curs. Una vegada finalitzada la primera ronda d'adjudicació, els llocs que no hagen sigut adjudicats s'assignaran mitjançant el procediment següent:

c1. L'ordre d'adjudicació serà l'invers a l'establit en l'annex II,b) II,a). La persona a la qual li corresponga el torn estarà obligada a triar un lloc, vacant o afectat, mentre queden vacants per adjudicar. La no elecció d'un lloc en aquest torn suposarà l'exclusió de la persona de la llista per a l’ocupació temporal de llocs en la Inspecció d'Educació.

c2. Una vegada s’adjudiquen tots els llocs vacants, es continuarà l'adjudicació en l'ordre invers al que figura en l'annex II,b) i , II,a) però la no elecció d’un lloc afectat no suposarà l'exclusió de la persona de la llista per a l’ocupació temporal de llocs en la Inspecció d'Educació. En aquest cas, la persona implicada mantindrà la seua posició en la llista fins a l’adjudicació de llocs corresponent a l’inici de curs de 2023-2024.

11.- Les persones aspirants que ocupen un lloc afectat definit en el punt 7 i que siguen desplaçades d’aquest, abans de l’adjudicació d’inici del curs 2023-2024, per la reincorporació de la persona titular d'aquest lloc tornaran a ocupar el lloc que els correspon en la llista de persones aspirants a inspector o inspectora accidental fins a la convocatòria d'un nou acte d'adjudicació.

12.- La borsa de persones integrants de la borsa, i aspirants a ocupar un lloc treball amb caràcter temporal en la Inspecció d'Educació en l'àmbit de la Generalitat Valenciana, es reordenarà abans de l’adjudicació d’inici del curs 2023-2024.

En aquesta reordenació figuraran, en primer lloc, totes les persones aspirants que tinguen serveis previs al cos d’Inspecció en el mateix ordre en què figuraven en la borsa corresponent al curs 2022-2023.

Les persones aspirants a ocupar un lloc de treball amb caràcter temporal en la Inspecció d'Educació en l'àmbit de la Generalitat Valenciana, sense serveis previs al cos d’Inspecció, es reordenaran darrere de les persones aspirants amb serveis previs i en el mateix ordre en què figuraven a la borsa corresponent al curs 2022-2023.

Aquesta resolució posa fi a la via administrativa, i contra aquesta es podrà interposar un recurs potestatiu de reposició davant la Direcció General Personal Docent de la Conselleria d'Educació, Cultura i Esport en el termini d'un mes a comptar de l'endemà de la seua publicació, d'acord amb allò que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant el jutjat contenciós competent en el termini de dos mesos a comptar de l'endemà de la data de la seua publicació, d'acord amb allò que estableixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.

La directora general de Personal Docent

**Annex I**

**Llista ordenada de persones seleccionades en el procediment selectiu convocat per l'Ordre 1/2020**

**Annex II,a)**

**Llista ordenada de persones que poden optar a llocs de treball amb caràcter temporal en la Inspecció d'Educació en l'àmbit de la Generalitat Valenciana, segons el resultat del procés selectiu convocat per l'Ordre 1/2020**

**Annex II,b)**

**Llista ordenada de persones que poden optar a llocs de treball amb caràcter temporal en la Inspecció d'Educació en l'àmbit de la Generalitat Valenciana, segons el resultat del procés d’incorporació a borsa convocat per Resolució d'1 d'octubre de 2021.**

**Annex III**

**Relació de llocs vacants i afectats que s'ofereixen en cada Direcció Territorial d'Educació**